2. Լյուստրացիան: Սա պարոն Սարգսյանի ընկալած ՛՛ընտրովի արդարադատության՛՛ ուղղակի շարունակությունն է: Եթե արդարադատությունը ՛՛մեզ է հասնում՝ դա լյուստրացիա է՛՛: Լյուստրացիան իրականում իշխանափոխությունից հետո նախկին իշխանություերի ներկայացուցիչների կամ կողմնակիցների իրավունքների նկատմամբ օրենքով իրավական սահմանափակումներ սահմանելն է: Օրինակ՝ Լյուստրացիա կլիներ, եթե ՀՀԿ-ին արգելվեր ընտրություններին մասնակցել կամ օրենքով արգելվեր նախկին իշխանությունների ներկայացուցիչներին պետական պաշտոններ զբաղեցնել: Հայաստանի հեղափոխությունից հետո Լյուստրացիա չի եղել, որևէ իրավական և գործնական սահմանափակում նախկինների նկատմամբ չի կիրառվել: Հասկանալի է, որ իրավունքի իմաստով արտօնյալ լինելուց հետո շարքային դառնալը արտօնյալների գործնական հնարավորությունների նվազում է, ինչը նրանց մոտ առաջացնում է ՛՛լյուստրացվածի՛՛ ընկալում: Կարծում եմ՝ հասարակությունը ուրախ կլիներ Լյուստրացիայի համար, բայց այն, ըստ էության, չկա: